એ જ પ્રમાણે ફોર્ટના ફિરોજશાહ મહેતા (PM) રોડને પણ નવો બનાવવામાં આવી રહ્યો છે. મહાત્મા ગાંધી રોડથી લઈને મિન્ટ રોડની વચ્ચેના પૅચમાં મિન્ટ રોડ સાઇડનો રોડ ખોદી કાઢવામાં આવ્યો છે. આ વિશે ત્યાં રહેતી એક વ્યક્તિએ કહ્યું હતું કે ‘PM રોડ સારો જ હતો. એમાં એવી કોઈ તકલીફ નહોતી કે એને નવો બનાવવો પડે. સારા રોડને તોડીને સુધરાઈ શા માટે કૉન્ક્રીટનો નવો રોડ બનાવે છે એ જ સમજાતું નથી. આખી દુનિયામાં ટાર રોડ (ડામરના રોડ)ને બેસ્ટ ગણવામાં આવે છે ત્યારે આપણી સુધરાઈ ટાર રોડ તોડીને કૉન્ક્રીટના રોડ બનાવે છે. ટાર રોડ કરતાં કૉન્ક્રીટનો રોડ વધુ હાર્ડ હોય છે. એમાં જર્ક વધુ લાગે છે. વળી એ જલદી તપી જાય છે. એ વખત જતાં સ્મૂધ થઈ જાય છે. વરસાદમાં એના પર વાહનો સ્કિડ થવાના ચાન્સિસ વધુ હોય છે, જ્યારે આની સામે ટાર રોડ સૉફ્ટ હોય છે. એના પર જર્ક નથી લાગતા અને વાહનોની ગ્રિપ પણ સારી રહે છે. એને કારણે વાહનોને પણ ઓછું નુકસાન થાય છે.’